אדם ג'מילי

אדם אחמד ג'מילי (באנגלית: Adam Ahmed Gemili, בפרסית: آدام جمیلی; נולד ב-6 באוקטובר 1993) הוא אתלט בריטי, אלוף אירופה (ציריך 2014) בריצת 200 מטר, אלוף עולם (לונדון 2017), 3 פעמים ברציפות אלוף אירופה (ציריך 2014, אמסטרדם 2016 וברלין 2018), ושותף לשיא אירופה בריצת שליחים 4X100 מטר. ג'מילי נולד וגדל בלונדון. הוא ממוצא איראני ומרוקאי. באליפות אירופה לנוער שנערכה בטאלין בשנת 2011 זכה ג'מילי בשתי מדליות כסף, בריצת 100 מטר בתוצאה של 10.41 שניות ובריצת שליחים 4x100 מטר בתוצאה של 39.48 שניות. באליפות העולם לנוער שנערכה בברצלונה, ספרד באמצע יולי 2012 זכה ג'מילי במדליית זהב בריצת 100 מטר בשיא תחרות חדש של 10.05 שניות. באולימפיאדת לונדון (2012), סיים ג'מילי במקום 11 בריצת 100 מטר בתוצאה של 10.06 שניות. באליפות העולם שנערכה במוסקבה ב-17 באוגוסט 2013 סיים במקום חמישי בריצת 200 מטר בתוצאה של 20.08 שניות, 4 מאיות השנייה איטי ממדליית ארד. בשלב חצי הגמר הוא קבע תוצאה של 19.98 שניות ועלה שני לגמר ובכך הפך לבריטי השני אחרי ג'ון רגיס(אנ') שיורד מגבול ה-20 שניות בריצה זו. במשחקי חבר העמים שנערכו בגלאזגו,סקוטלנד בסוף יולי 2014 הוא זכה בשתי מדליות כסף, בריצת 100 מטר בתוצאה של 10.10 שניות ובריצת שליחים 4x100 מטר בתוצאה של 38.02 שניות שבועיים לאחר מכן, באליפות אירופה שנערכה בציריך, שווייץ באוגוסט אותה שנה הוא זכה בשתי מדליות זהב, בריצת 200 מטר לאחר שהשווה את שיאו האישי, 19.98 שניות. לפני כריסטוף למטר מצרפת (20.15 שניות) וסריי סמליק מאוקראינה (20.30 שניות) ובריצת שליחים 4x100 מטר בתוצאה של 37.93 שניות, לפני גרמניה (38.09 שניות) וצרפת (38.47 שניות). בתחרות ליגת היהלום שנערכה בבירמינגהאם בשנת 2015 ירד ג'מילי לראשונה ממחסום 10 השניות בריצת 100 מטר כשקבע תוצאה של 9.97 שניות. עקב פציעה הוא לא השתתף באליפות העולם שנערכה באותה שנה. באליפות אירופה שנערכה באמסטרדם, הולנד ביולי 2016 הוא זכה בפעם השנייה ברציפות במדליית זהב בריצת שליחים 4x100 מטר בתוצאה של 38.17 שניות, לפני צרפת (38.38 שניות) וגרמניה (38.47 שניות). כחודש לאחר מכן, באולימפיאדת ריו דה ז'ניירו (2016) סיים ג'מילי במקום רביעי בריצת 200 מטר בתוצאה של 20.12 שניות, והחמיץ את מדליית הארד בפוטו פיניש (אנ'), באלפיות בודדות לכריסטוף למטר אשר קבע תוצאה זהה. באליפות העולם שנערכה בלונדון, זכה ג'מילי במדליית הזהב בריצת 4x100 מטר, ביחד עם נתניאל מיטשל בלייק, דני טלבוט וצ'יג'ינדו אוג'ה בשיא אירופה חדש של 37.47 שניות, לפני ארצות הברית (37.52 שניות) ויפן (38.04 שניות). באליפות אירופה שנערכה בברלין, בתחילת אוגוסט 2018 הוא זכה בפעם השלישית ברציפות במדליית זהב בריצת שליחים 4x100 מטר בתוצאה של 37.80 שניות, לפני טורקיה (37.98 שניות) והולנד (38.03 שניות). נוסף לכך, הוא סיים במקום חמישי בריצת 200 מטר בתוצאה של 20.10 שניות. באליפות העולם שנערכה בדוחה, קטר באוקטובר 2019 זכה ג'מילי במדליית כסף בריצת 4x100 מטר ביחד עם ז'ארנל יוז, ריצ'רד קילטי, ונתניאל מיטשל בלייק בשיא אירופה חדש של 37.36 שניות, אחרי ארצות הברית שקבעה שיא לאומי חדש של 37.10 שניות ולפני יפן שקבעה שיא אסיה חדש של 37.43 שניות. נוסף לכך, הוא סיים במקום רביעי בריצת 200 מטר בתוצאה של 20.03 שניות, 5 מאיות השנית איטי ממדליית ארד ובמקום 11 בריצת 100 מטר בתוצאה של 10.13 שניות, 2 מאיות השנייה איטי מהעלייה לריצת הגמר. מדיה וקבצים בנושא אדם ג'מילי בוויקישיתוף אתר האינטרנט הרשמי של אדם ג'מילי (באנגלית) אדם ג'מילי, ברשת החברתית אקס (טוויטר) אדם ג'מילי, באתר הוועד האולימפי הבין-לאומי אדם ג'מילי, באתר olympedia.org אדם ג'מילי, באתר התאחדות האתלטיקה הבין-לאומית אדם ג'מילי, באתר ליגת היהלום אדם ג'מילי, באתר Track and Field (גברים)